Middelsstore, spinkle trebukker. Disse artene har forholdsvis mykt hudpanser og kan overflatisk minne om familien Cantharidae eller rødvinger (Lycidae). På farge er de gule og svarte. Antennene er svarte, omtrent halvparten så lange som kroppen, mer eller mindre sagtakkede. Pronotum er smalere enn dekkvingene. Dekkvingene har svarte spisser og en svart flekk i midten, de er kraftig utvidete bakover. Lårene er noe klubbeformede.